CELEX: 32002R1146
Language: bg
Date: 2002-06-25 00:00:00
Title: Регламент (ЕО) № 1146/2002 на Съвета от 25 юни 2002 година за изменение на Регламент (ЕО) № 3050/95 относно временно суспендиране на автономни мита по Общата митническа тарифа за някои продукти, предназначени за конструиране, поддръжка и ремонт на самолети

Важна правна забележка

|

32002R1146

Официален вестник n° L 170 , 29/06/2002 стр. 0007 - 0007 специално чешко издание глава 02 том 12 стр. 265  - 265 специално испанско издание глава 02 том 12 стр. 265  - 265 специално унгарско издание глава 02 том 12 стр. 265  - 265 специално литвийско издание глава 02 том 12 стр. 265  - 265 LV.ES глава 02 том 12 стр. 265  - 265 MT.ES глава 02 том 12 стр. 265  - 265 PL.ES глава 02 том 12 стр. 265  - 265 SK.ES глава 02 том 12 стр. 265  - 265 специално словенско издание глава 02 том 12 стр. 265  - 265

		20020625Регламент (ЕО) № 1146/2002 на Съветаот 25 юни 2002 годиназа изменение на Регламент (ЕО) № 3050/95 относно временно суспендиране на автономни мита по Общата митническа тарифа за някои продукти, предназначени за конструиране, поддръжка и ремонт на самолетиСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 26 от него,като взе предвид предложението на Комисията,като има предвид, че:(1) С Регламент (ЕО) № 3050/95 [1] митата по Общата митническа тарифа за някои продукти, предназначени за конструиране, поддръжка и ремонт на самолети, бяха суспендирани напълно. Въпреки това, вносните мита за тези продукти са суспендирани само когато те са предмет на контрол за крайна употреба в съответствие с разпоредбите на Регламент (ЕИО) № 2913/92 от 12 октомври 1992 г. относно установяване на Митническия кодекс на общността [2], (по-долу наричан "Митническият кодекс") и Регламент (ЕИО) № 2454/93 на Комисията от 2 юли 1993 г. относно установяване на разпоредби за прилагане на Регламент (ЕИО) № 2913/92 на Съвета относно установяване на Митническия кодекс на Общността [3], т.е. когато се използват само за самолети.(2) Подобно тарифно суспендиране заедно със същите разпоредби за крайна употреба на Митническия кодекс бяха въведени в раздел II, точка Б от предварителните разпоредби на Комбинираната номенклатура във връзка с GATT Споразумението за самолети. Крайната употреба на тези продукти е производство, ремонт, поддръжка, реконструкция, модификация или изменение не само на гражданските самолети, а също на наземните авиотренажори за гражданска употреба.(3) С оглед на гореизложеното, подходящо е да се измени Регламент (ЕО) № 3050/95, за да се съгласува разпоредбата за крайна употреба с разпоредбите на Комбинираната номенклатура и да се разшири автономното тарифно суспендиране, въведено с Регламент (ЕО) № 3050/95 за наземни авиотренажори за гражданска употреба. Разширението също ще опрости управлението и контрола на крайната употреба на икономическите оператори и митническите органи.(4) Като се взе предвид икономическото значение на настоящия регламент, необходимо е да се включи спешността, съгласно точка I.3 от протокола, приложен към Договора за Европейския съюз, и към договорите за създаване на Европейските общности за ролята на националните парламенти в Европейския съюз,ПРИЕ НАСТОЯЩИЯ РЕГЛАМЕНТ:Член 1В член 1 от Регламент (ЕО) № 3050/95, първото изречение се заменя със следното:"Автономните мита по Общата митническа тарифа за продукти, включени в приложението, се суспендират напълно, при условие че тези продукти са предназначени за конструиране, поддръжка и ремонт на самолети с тежина над 2000 kg от наземни авиотренажори за гражданска употреба."Член 2Настоящият регламент влиза в сила в деня на публикуването му в Официален вестник на Европейските общности.Той се прилага от 1 юли 2002 г.Настоящият регламент е задължителен в своята цялост и се приляга пряко във всички държави–членки.Съставено в Люксембург на 25 юни 2002 година.За СъветаПредседателJ. Matas I Palou[1] ОВ L 320, 30.12.1995 г., стр. 1.[2] ОВ L 302, 19.10.1992 г., стр. 1. Регламент, последно изменен с Регламент (ЕО) № 2700/2000 на Европейския парламент и на Съвета (ОВ L 311, 12.12.2000 г., стр. 17).[3] ОВ L 253, 11.12.1993 г., стр. 1. Регламент, последно изменен с Регламент (ЕО)№ 444/2002 на Комисията (ОВ L 68., 12.3.2002 г. стр. 11).--------------------------------------------------